**A Globális Elhízás Fórum Nyilatkozata: Elhízás és a Covid-19-re adott válasz**

A Covid-19 pandémia megmutatta, hogy lehetséges egy betegségre társadalmilag, világszinten reagálni. A Covid-19 azt is feltárta, hogy elengedhetetlen az olyan globális egészségügyi problémák kezelése, mint például az elhízás1. A Covid-19 és a mögöttes elhízás közötti szoros kapcsolatra vonatkozóan egyre több bizonyíték áll rendelkezésre, amelyek új sürgetést – és inspirációt – jelentenek a politikai és kollektív cselekvésre.

Az elhízás olyan betegség, amely nem részesül előfordulásához és hatásához mért prioritásban, és amely a feltörekvő gazdaságok egyik leggyorsabban növekvő egészségügyi problémája. Számos egyéb nem fertőző betegség és mentális egészségi zavar kapuja, és jelenleg a Covid-19-hez köthető komplikációk és halálesetek fő tényezőjét jelenti. Lehetőség van arra, hogy minden országban támogassanak, finanszírozzanak és megvalósítsanak különböző intézkedéseket annak érdekében, hogy biztosítsák mindenki jobb, a körülményeknek ellenállóbb és fenntartható egészségét most, és a Covid-19 utáni időkben.

A jelen Nyilatkozatot az Egészségügyi Világszervezet (link), az Egyesült Nemzetek Szervezete (link) és az OECD (link) arra irányuló felhívása inspirálta, hogy „jobb legyen a felépülés” a Covid-19-ből az emberek és a bolygó egészsége érdekében. A 2020-as Globális Elhízás Fórumon elért konszenzust tükrözi.

**A ROOTS megközelítés**

2020-ban, az Elhízás Világnapján a globális obezitológiai közösség azért gyűlt össze, hogy elismerje az elhízás kérdésének összetettségét, és kidolgozza a ROOTS keretrendszert (link), amely integrált, méltányos, átfogó és egyénközpontú megközelítést biztosít az elhízás kezelésére. A ROOTS keretrendszer alapján a jelen Nyilatkozat ajánlásokat tartalmaz az elhízás teljes spektrumában végrehajtandó azonnali intézkedésekre a megelőzéstől a kezelésig a Covid-19 összefüggésében:

**R:** Annak elismerése, hogy az elhízás önmagában betegségnek, és más megbetegedések kockázati tényezőjének, többek között a Covid-19 fertőzés kimenetelét jelentősen rontó faktornak tekintendő.

Felhívásunk a következő:

* vegyék fel az elhízással élő embereket a tesztelés és a beoltás szempontjából priorizált csoportok közé;
* legyenek olyan megfelelően felszerelt helyszínek, ahol az elhízással élő személyek képzett, az elhízással kapcsolatban olyan nem elfogult egészségügyi dolgozóktól részesülnek Covid-19 ellátásban, akik tisztában vannak az elhízás összetettségével és az elhízás kezelésének szükségességével;
* ismerjék el, hogy számos összefüggésben a Covid-19 és az elhízás összekapcsolódik a méltánytalansági / egészségügyi különbözőségek miatt, és hogy a mindkét betegséget kezelni kívánó stratégiákba be kell építeni az egészségügyi megközelítés társadalmi meghatározó tényezőit.

**O:** Az elhízás felmérését és követését fokozni kell az elhízás megelőzésére és kezelésére szolgáló eredményes stratégiák erősítése érdekében.

Felhívásunk a következő:

* az egész népességre kiterjedő felmérés annak értékelése érdekében, hogy a Covid-19 miként érintette az elhízás kockázati tényezőit és előfordulását;
* a táplálkozás szempontjából megfelelő élelmiszer-ellátás rendelkezésre állásának és hozzáférhetőségének ellenőrzése, különös tekintettel a Covid-19 szempontjából veszélyeztetett – többek között elhízással élő – népesség körében;

1 Meghatározásunk szerint az elhízás ***krónikus, visszatérő, progresszív betegség, amely az elhízásra hajlamosító környezetekben fennálló biológiai és pszichoszociális tényezők közötti összetett interakciók eredménye.***

* a Covid-19 terjedésének korlátozására irányuló szabályozások és megszorítások az elhízással élő emberekre gyakorolt hatásának figyelemmel kísérése;
* a nemzetközi Kódexben és az anyatejpótlók forgalmazására vonatkozó határozatokban foglaltaknak való megfelelés ellenőrzése, mivel bizonyítékok vannak a szabályszegések előfordulására.

**O:** Az elhízás megelőzésére irányuló stratégiák kidolgozása, tesztelése és megvalósítása szükséges a teljes életútra kiterjedően, a fogantatás előtti időszaktól a gyermekkoron át egészen az idős korig.

Felhívásunk a következő:

* az elhízás elsődleges és másodlagos megelőzésének folytatása és erősítése mindenki számára diszkrimináció nélkül, a népesség világjárvánnyal szembeni ellenállása növelésének kritikus jelentőségű eszközeként;
* a gyermekkori elhízás csökkentésére irányuló politikák együttes kidolgozása és megvalósítása a fiatalokkal együttműködésben, valamint annak elismerése, hogy sok gyermek számára a Covid-19 elleni intézkedések magasabb kockázattal járnak;
* méltányosságon alapuló elhízás megelőző stratégiák a Covid-19, a szegénység és a faji származás közötti szindémiás kölcsönhatások által leginkább érintett populációknak a figyelem középpontjába való helyezésével.

**T:** Az elhízás kezelése – többek között viselkedésterápiás, farmakológiai, digitális, táplálkozási, fizikai aktivitáson alapuló és sebészeti beavatkozások – elérhető kellene, hogy legyen minden elhízással élő ember számára.

Felhívásunk a következő:

* rutin elhízás terápiás és –menedzselési szolgáltatások, amelyek nem a Covid-19 tartamára korlátozódnak, hanem az egyenlő hozzáférés érdekében beruházásokkal támogatják és priorizálják azokat;
* újszerű kezelési stratégiák (például telemedicina) kidolgozása az elhízással élőkkel együtt, többek között a hosszasan Covid-betegségben szenvedők részvételével kidolgozott megoldások bevezetésével.

**S:** Rendszeralapú megközelítéseket kellene alkalmazni az elhízás kezelésére és megelőzésére. A Covid-19-ből való felépülés során az alábbi rendszerek mentén történő intézkedések érdekében jelentünk be felhívást:

* **Egészségügy:** A költséghatékony, közösségi alapú megelőzést – többek között a monitorozást és a szűrést – integrálni kellene a másodlagos megelőzést, az elhízás menedzselését és kezelését szolgáló klinikai betegutakkal.
* **Táplálkozás:** Országos és helyi önkormányzat által vezetett intézkedések és ösztönzők a táplálkozási rendszerek fenntartható növekedési modellek irányába történő fordításának érdekében, a „triple win” (három fronton elért eredmények) politikájának megoldásaira összpontosítva, a globális túltápláltsági és alultápláltsági szindémia és a klímaváltozás kezelése érdekében.
* **Közlekedés:** Beruházások az aktív közlekedési rendszerekbe a fizikai és mentális egészség elősegítése érdekében, eközben a Covid-19 átadási kockázatának csökkentése és a klímaváltozás mérséklése.
* **Víz és higiénia:** A tiszta víz általános hozzáférhetősége, különösen azokban az országokban, ahol a cukorral ízesített italok esetlegesen szélesebb körben állnak rendelkezésre, mint a biztonságos ivóvíz.
* **Oktatás:** Tápláló iskolai étkeztetés biztosítása, különösen a társadalmilag és gazdaságilag hátrányos helyzetű gyermekek számára, és ezen étkeztetés pótlása, amikor az iskolák zárva tartanak; testnevelés fokozása.
* **Gazdaság:** Újszerű beruházások a globális egészségügyi donorok és multilaterális intézmények részéről az elhízásnak az alacsonyabb jövedelmű országokban jelentkező, egyre növekedő költségének kezelése érdekében.

Aláírók/logók: